b'\n_START_ARTICLE_\nUruguay\n_START_SECTION_\nEpoca precolumbian\xc4\x83\n_START_PARAGRAPH_\nUnica documentare despre locuitorii Uruguayului, \xc3\xaenainte de colonizarea european\xc4\x83, provin de la Charr\xc3\xbaa, un trib mic condus de poporul Guarani.\n_START_SECTION_\nDomina\xc8\x9bia spaniol\xc4\x83\n_START_PARAGRAPH_\nSpaniolii au ajuns pe teritoriul de ast\xc4\x83zi al Uruguayului \xc3\xaen 1516, dar rezisten\xc8\x9ba acerb\xc4\x83 a poporului la cucerire, combinate cu lipsa de aur \xc8\x99i argint, a limitat a\xc8\x99ezarea lor \xc3\xaen regiune \xc3\xaen secolele al XVI-lea \xc8\x99i al XVII-lea. Uruguay a devenit apoi o zon\xc4\x83 de disput\xc4\x83 \xc3\xaentre imperiul spaniol \xc8\x99i cel portughez. \xc3\x8en 1603 spaniolii au \xc3\xaenceput s\xc4\x83 introduc\xc4\x83 bovine, care au devenit o surs\xc4\x83 de bog\xc4\x83\xc8\x9bie \xc3\xaen regiune. Prima a\xc8\x99ezare permanent\xc4\x83 pe teritoriul de azi Uruguay a fost fondat de spanioli \xc3\xaen 1624 la Soriano pe Rio Negro. \xc3\x8en 1669-1671 portughezii au construit un fort, la Colonia del Sacramento. Colonizarea spaniol\xc4\x83 a crescut, Spania \xc3\xaencerc\xc3\xa2nd s\xc4\x83 limiteze expansiunea Portugaliei la frontiera sa. Montevideo a fost fondat de spanioli \xc3\xaen \xc3\xaenceputul secolului al XVIII-lea ca un bastion militar. Istoria \xc8\x9b\xc4\x83rii la \xc3\xaenceputul secolului al XIX-lea a fost modelat\xc4\x83 de luptele \xc3\xaen curs de desf\xc4\x83\xc8\x99urare dintre for\xc8\x9bele britanice, spaniole, portugheze, precum \xc8\x99i ale coloniilor pentru domina\xc8\x9bia \xc3\xaen regiunea La Plata. \xc3\x8en 1806 \xc8\x99i 1807 Armata Britanic\xc4\x83 a \xc3\xaencercat s\xc4\x83 ocupe Buenos Aires \xc8\x99i Montevideo, ca parte a r\xc4\x83zboaielor napoleoniene. Ca rezultat, Montevideo a fost ocupat de  for\xc8\x9bele britanice \xc3\xaen februarie-septembrie 1807.\n_START_SECTION_\nIndependen\xc8\x9ba\n_START_PARAGRAPH_\nIn 1811, Jos\xc3\xa9 Gervasio Artigas, care a devenit erou na\xc8\x9bional al statului Uruguay, a lansat cu succes o revolu\xc8\x9bie \xc3\xaempotriva autorit\xc4\x83\xc8\x9bilor spaniole, \xc3\xaenving\xc3\xa2ndu-i la 18 mai \xc3\xaen B\xc4\x83t\xc4\x83lia de la Las Piedras._NEWLINE_\xc3\x8en 1813 noul guvern de la Buenos Aires a convocat o adunare constituant\xc4\x83 \xc3\xaen cadrul c\xc4\x83reia Artigas a ap\xc4\x83rut ca un campion al federalismului, cer\xc3\xa2nd autonomia politic\xc4\x83 \xc8\x99i economic\xc4\x83 pentru fiecare zon\xc4\x83, precum \xc8\x99i pentru Banda Orientale, \xc3\xaen special. Adunarea a refuzat \xc3\xaens\xc4\x83 participarea delega\xc8\x9bilor din Banda Orientale. Cu toate acestea, \xc8\x99i Buenos Aires a urm\xc4\x83rit un sistem bazat pe centralism unitar._NEWLINE_\xc3\x8en consecin\xc8\x9b\xc4\x83 Artigas a rupt rela\xc8\x9biile cu Buenos Aires \xc8\x99i Montevideo a fost asediat la \xc3\xaenceputul anului 1815. Odat\xc4\x83 ce trupele de la Buenos Aires s-au retras, Banda Orientale \xc8\x99i-a  desemnat primul s\xc4\x83u guvern autonom. Artigas a organizat o Lig\xc4\x83 federal\xc4\x83 sub protec\xc8\x9bia sa, alc\xc4\x83tuit\xc4\x83 din \xc8\x99ase provincii, dintre care patru sunt acum parte din Argentina._NEWLINE_\xc3\x8en 1816 o for\xc8\x9b\xc4\x83 portughez\xc4\x83 de 10.000 de solda\xc8\x9bi a invadat Banda Orientale, pornind de pe teritoriul brazilian \xc8\x99i a ocupat Montevideo \xc3\xaen ianuarie 1817. Dup\xc4\x83 aproape patru ani de lupt\xc4\x83 Brazilia portughez\xc4\x83 a anexat Banda Orientale ca o provincie, sub denumirea de Cisplatina. Imperiul Brazilian a devenit independent de Portugalia \xc3\xaen 1822. Juan Antonio Lavalleja, a declarat independen\xc8\x9ba Cisplatinei la 25 august 1825, independen\xc8\x9b\xc4\x83 sus\xc8\x9binut\xc4\x83 de Provinciile Unite ale Rio de la Plata (Argentina de ast\xc4\x83zi). Acest lucru a dus la un r\xc4\x83zboi argentino-brazilian care a durat 500 de zile. Niciuna dintre p\xc4\x83r\xc8\x9bi nu a c\xc3\xa2\xc8\x99tigat. Tratatul de la Montevideo, sus\xc8\x9binut de Regatul Unit, a dat na\xc8\x99tere statului independent Uruguay. Constitu\xc8\x9bia na\xc8\x9biunii a fost adoptat\xc4\x83 la 18 iulie 1830.\n_START_SECTION_\nEpoca contemporan\xc4\x83\n_START_PARAGRAPH_\nDup\xc4\x83 R\xc4\x83zboiul Civil Uruguayan (1831-1851) a existat o cre\xc8\x99tere brusc\xc4\x83 a num\xc4\x83rului de imigran\xc8\x9bi, \xc3\xaen principal din Italia \xc8\x99i Spania. Prin 1879, popula\xc8\x9bia total\xc4\x83 a \xc8\x9b\xc4\x83rii a fost de peste 438.000. Economia a cunoscut o ascensiune rapid\xc4\x83, \xc3\xaen primul r\xc3\xa2nd \xc3\xaen cre\xc8\x99terea animalelor \xc8\x99i a exporturilor. Montevideo a devenit un important centru economic al regiunii \xc8\x99i un antrepozit pentru m\xc4\x83rfurile din Argentina, Brazilia \xc8\x99i Paraguay._NEWLINE_Liderul partidului Colorado, Jos\xc3\xa9 Batlle y Ord\xc3\xb3\xc3\xb1ez a fost ales pre\xc8\x99edinte \xc3\xaen 1903, av\xc3\xa2nd dou\xc4\x83 mandate (1903-1907 \xc8\x99i 1911-1915) \xc3\xaen timpul c\xc4\x83rora, profit\xc3\xa2nd de stabilitatea na\xc8\x9biunii \xc8\x99i de prosperitatea economic\xc4\x83 \xc3\xaen cre\xc8\x99tere, a instituit reforme majore, cum ar fi un program de bun\xc4\x83stare, participarea guvernului \xc3\xaen multe aspecte ale economiei, \xc8\x99i o conducere pluralist\xc4\x83. Gabriel Terra a devenit pre\xc8\x99edinte \xc3\xaen martie 1931. Instalarea lui ca pre\xc8\x99edinte a coincis cu efectele marii depresiuni, atunci c\xc3\xa2nd climatul social a devenit tensionat, ca urmare a lipsei de locuri de munc\xc4\x83. \xc3\x8en 1938 au avut loc noi alegeri, generalul Alfredo Baldomir fiind ales pre\xc8\x99edinte. El a pledat pentru libertatea presei \xc8\x99i pentru o nou\xc4\x83 constitu\xc8\x9bie. La sf\xc3\xa2r\xc8\x99itul anilor 1950, par\xc8\x9bial din cauza unei sc\xc4\x83deri la nivel mondial a cererii de produse agricole, uruguayenii au suferit o c\xc4\x83dere abrupt\xc4\x83 \xc3\xaen standardul de via\xc8\x9b\xc4\x83, care a condus la militantismul studen\xc8\x9bilor \xc8\x99i la tulbur\xc4\x83ri de munc\xc4\x83. A ap\xc4\x83rut o mi\xc8\x99care de gheril\xc4\x83 urban\xc4\x83 cunoscut sub numele de Tupamaros, aceasta fiind angajat\xc4\x83 \xc3\xaen activit\xc4\x83\xc8\x9bi cum ar fi jefuirea b\xc4\x83ncilor \xc8\x99i distribuirea veniturilor fa\xc8\x9b\xc4\x83 de cei s\xc4\x83raci, precum \xc8\x99i o \xc3\xaencercare de dialog politic. Pre\xc8\x99edintele Jorge Pacheco a declarat stare de urgen\xc8\x9b\xc4\x83 \xc3\xaen 1968, urmat\xc4\x83 de o suspendare \xc3\xaen continuare a libert\xc4\x83\xc8\x9bilor civile \xc3\xaen 1972. \xc3\x8en 1973, pe fondul turbur\xc4\x83rilor de cre\xc8\x99tere economic\xc4\x83 \xc8\x99i politic\xc4\x83, for\xc8\x9bele armate au stabilit un regim civil-militar. O noua constitu\xc8\x9bie, elaborat\xc4\x83 de militari, a fost respins\xc4\x83 \xc3\xaentr-un referendum desf\xc4\x83\xc8\x99urat \xc3\xaen noiembrie 1980. \xc3\x8en urma referendumului, for\xc8\x9bele armate au anun\xc8\x9bat un plan pentru revenirea la o guvernare civil\xc4\x83, \xc8\x99i au avut loc alegeri na\xc8\x9bionale \xc3\xaen 1984. Liderul Partidului Colorado, Julio Maria Sanguinetti a c\xc3\xa2\xc8\x99tigat pre\xc8\x99edin\xc8\x9bia \xc8\x99i a guvernat \xc3\xaentre 1985-1990. Prima administrare Sanguinetti a implementat reforme economice \xc8\x99i a consolidat democra\xc8\x9bia \xc3\xaen anii urm\xc4\x83tori. Din 1999 alegerile na\xc8\x9bionale s-au desf\xc4\x83\xc8\x99urat \xc3\xaen cadrul unui nou sistem electoral, stabilit de c\xc4\x83tre un amendament constitu\xc8\x9bional din 1996. Candidatul Partidului Colorado, Jorge Batlle, av\xc3\xa2nd \xc8\x99i sprijinul Partidului Na\xc8\x9bional, l-a \xc3\xaenvins \xc3\xaen alegerile generale pe candidatul Tabar\xc3\xa9 V\xc3\xa1zquez. La 1 martie 2010, Jos\xc3\xa9 Mujica, un fost militant de st\xc3\xa2nga, care a petrecut aproape 15 ani \xc3\xaen \xc3\xaenchisoare \xc3\xaen timpul regimului militar al \xc8\x9b\xc4\x83rii, a fost ales \xc3\xaen calitate de pre\xc8\x99edinte.\n_START_SECTION_\nGeografie\n_START_PARAGRAPH_\nFiind al doilea dintre cele mai mici state sudamericane, Uruguay se \xc3\xaentinde pe o suprafa\xc8\x9b\xc4\x83 de 176.215\xc2\xa0km\xc2\xb2; este m\xc4\x83rginit la nord-est de Brazilia, iar la vest \xc8\x99i sud-vest de Argentina. \xc3\x8en sud are ie\xc8\x99ire la oceanul Atlantic. Capitala \xc8\x99i cel mai important port al \xc8\x9b\xc4\x83rii situat pe coasta Atlanticului este Montevideo._NEWLINE_Relieful e dominat de o zona deluroas\xc4\x83 (cuchillas) cu p\xc4\x83m\xc3\xa2nturi fertile \xc3\xaen v\xc4\x83i \xc8\x99i zone costale. O dens\xc4\x83 re\xc8\x9bea hidrografic\xc4\x83 acoper\xc4\x83 \xc8\x9bara, disting\xc3\xa2ndu-se patru corpuri acvatice mai importante: R\xc3\xado de la Plata, r\xc3\xa2ul Uruguay, Laguna Merin \xc8\x99i R\xc3\xado Negro. Cel mai importat fluviu al \xc8\x9b\xc4\x83rii e considerat Rio Negro (\xe2\x80\x9er\xc3\xa2ul Negru\xe2\x80\x9d). De-a lungul coastei Atlanticului sunt c\xc3\xa2teva lagune._NEWLINE_Cel mai \xc3\xaenalt punct al \xc8\x9b\xc4\x83rii este Cerro Catedral (513,66 m), situat \xc3\xaen sistemul montan Sierra de Carap\xc3\xa9. La sud-vest R\xc3\xado de la Plata, estuarul r\xc3\xa2ului Uruguay, formeaz\xc4\x83 hotarul de vest al \xc8\x9b\xc4\x83rii.\n_START_SECTION_\nClima\n_START_PARAGRAPH_\nClima \xc3\xaen Uruguay este temperat\xc4\x83, veri c\xc4\x83lduroase \xc8\x99i ierni reci. Relieful relativ neted, neav\xc3\xa2nd lan\xc8\x9buri muntoase, e subiect al schimb\xc4\x83rilor rapide ale vremii. Periodic e influen\xc8\x9bat de masele de aer polar \xc3\xaen iarn\xc4\x83, \xc8\x99i \xc3\xaen var\xc4\x83 de mase de aer tropical venit din Brazilia._NEWLINE_Cea mai rece lun\xc4\x83 e iunie, ianuarie fiind cea mai c\xc4\x83lduroas\xc4\x83. C\xc4\x83derile de precipita\xc8\x9bii sunt distribuite relativ egal de-a lungul anului, cu o tendin\xc8\x9b\xc4\x83 ceva mai abundent\xc4\x83 \xc3\xaen toamn\xc4\x83. Furtunile sunt fenomene atmosferice destul de frecvente, \xc3\xaen Uruguay, pe timpul verii. De\xc8\x99i ninsoarea e un fenomen rar \xc3\xaent\xc3\xa2lnit, totu\xc8\x99i \xc3\xaen anii 1913, 1918, 1930, 1962, 1963, 1975, 1980, 1989, 1991, 1992, \xc8\x99i 2007 a nins. Una dintre cele mai reci ierni a fost cea din 2007: temperatura medie \xc3\xaen iulie fiind de 7,6\xc2\xa0\xc2\xb0C (Montevideo-Carrasco airport)._NEWLINE_Extremele na\xc8\x9bionale \xc3\xaen temperatur\xc4\x83, \xc3\xaenregistrate la nivelul m\xc4\x83rii, au fost la Paysand\xc3\xba 44.0\xc2\xa0\xc2\xb0C (01-20-1943) \xc8\x99i Melo -11.0\xc2\xa0\xc2\xb0C (06-14-1967).\n_START_SECTION_\nLegislativul\n_START_PARAGRAPH_\nPuterea legislativ\xc4\x83 este constituit\xc4\x83 de c\xc4\x83tre Adunarea General\xc4\x83, compus\xc4\x83 din dou\xc4\x83 camere: Camera Deputa\xc8\x9bilor de 99 de membri reprezent\xc3\xa2nd cele 19 departamente, ale\xc8\x99i pe baza reprezent\xc4\x83rii propor\xc8\x9bionale, \xc8\x99i Camera senatorilor const\xc3\xa2nd din 31 de membri, dintre care 30 sunt ale\xc8\x99i pentru un cinci ani termen de reprezentare propor\xc8\x9bional\xc4\x83 \xc8\x99i vice-pre\xc8\x99edinte, care prezideaz\xc4\x83 camera.\n_START_SECTION_\nExecutivul\n_START_PARAGRAPH_\nUruguay este o republic\xc4\x83 democratic\xc4\x83 reprezentativ\xc4\x83 cu un sistem preziden\xc8\x9bial. Membrii guvernului sunt ale\xc8\x99i pentru un mandat de cinci ani, printr-un sistem vot universal. Uruguay este un stat unitar: justi\xc8\x9bie, educa\xc8\x9bie, s\xc4\x83n\xc4\x83tate, securitate, politica extern\xc4\x83 \xc8\x99i de ap\xc4\x83rare sunt administrate la nivel na\xc8\x9bional. Puterea executiv\xc4\x83 este exercitat\xc4\x83 de c\xc4\x83tre pre\xc8\x99edinte \xc8\x99i de un cabinet de 13 mini\xc8\x99tri.\n_START_SECTION_\nJusti\xc8\x9bia\n_START_PARAGRAPH_\nBra\xc8\x9bul judec\xc4\x83toresc se exercit\xc4\x83 de c\xc4\x83tre Curtea Suprem\xc4\x83 de Justi\xc8\x9bie \xc8\x99i judec\xc4\x83torii la nivel na\xc8\x9bional. Membrii Cur\xc8\x9bii Supreme de Justi\xc8\x9bie sunt ale\xc8\x99i de c\xc4\x83tre Adunarea General\xc4\x83, membrii completului de judecat\xc4\x83 de c\xc4\x83tre Curtea Suprem\xc4\x83 de Justi\xc8\x9bie, cu acordul Senatului, iar judec\xc4\x83torii sunt direct atribuite de c\xc4\x83tre Curtea Suprem\xc4\x83 de Justi\xc8\x9bie.\n_START_SECTION_\nIndustrie\n_START_PARAGRAPH_\nPricipalele ramuri ale industriei sunt industria alimentar\xc4\x83, u\xc8\x99oar\xc4\x83 (textil\xc4\x83) \xc8\x99i cea chimic\xc4\x83.\n_START_SECTION_\nAgricultur\xc4\x83\n_START_PARAGRAPH_\nCel mai des \xc3\xaen Uruguay sunt \xc3\xaent\xc3\xa2lnite culturile de gr\xc3\xa2u, orez, porumb, trestie de zah\xc4\x83r;_NEWLINE_cre\xc8\x99terea vitelor, a ovinelor \xc8\x99i a cabalinelor.\n_START_SECTION_\nReligie\n_START_PARAGRAPH_\nUruguay nu are o religie oficial\xc4\x83, biserica si statul sunt separate, libertatea religiei fiind garantat\xc4\x83. Cea mai mare religie este Catolicismul 45.7% din popula\xc8\x9bie, Protestantism 9.0%, Nonsectarianism (include toate religiile \xc3\xaen sensul direct al cuv\xc3\xa2ntului) 30.1%, Ateism 12.0%, Agnosticism 2.0%, Umbanda (religie african\xc4\x83) 0.6%, Iudaism 0.4%, alte culte 0.2%.\n_START_SECTION_\nLimba\n_START_PARAGRAPH_\nSpaniola Uruguayan\xc4\x83 are unele modific\xc4\x83ri datorit\xc4\x83 num\xc4\x83rului considerabil de imigran\xc8\x9bi italieni. Imigran\xc8\x9bii vorbesc un amestec de italian\xc4\x83 \xc8\x99i spaniol\xc4\x83 cunoscut\xc4\x83 sub numele de "cocoliche" \xc8\x99i unele dintre cuvinte sunt \xc3\xaenc\xc4\x83 utilizate \xc3\xaen mod obi\xc8\x99nuit de c\xc4\x83tre popula\xc8\x9bie. Ca \xc8\x99i \xc3\xaen cazul cu \xc8\x9b\xc4\x83rile vecine Argentina, Uruguay utilizeaz\xc4\x83 at\xc3\xa2t voseo c\xc3\xa2t \xc8\x99i yeismo (cu [\xca\x83] sau [\xca\x92]). Limba englez\xc4\x83 este comun\xc4\x83 \xc3\xaen lumea de afaceri \xc8\x99i studiul ei a crescut semnificativ \xc3\xaen ultimii ani, \xc3\xaen special \xc3\xaen r\xc3\xa2ndul tinerilor. Alte limbi includ Portughez\xc4\x83 \xc8\x99i Portu\xc3\xb1ol (un amestec de spaniol\xc4\x83 \xc8\x99i portughez\xc4\x83). Ambele sunt vorbite \xc3\xaen regiunile nordice \xc3\xaen apropiere de grani\xc8\x9ba brazilian\xc4\x83.\n_START_SECTION_\nCultur\xc4\x83\n_START_PARAGRAPH_\nCultura Uruguayului este asem\xc4\x83n\xc4\x83toare cu cea Europeanen\xc4\x83 fiind influen\xc8\x9bat\xc4\x83 de sudul Europei._NEWLINE_Tradi\xc8\x9biile gaucho au fost un element \xc3\xaen arta li folclorul n\xc4\x83scut \xc3\xaen Uruguay \xc8\x99i Argentina.\n_START_SECTION_\nPatrimoniu mondial UNESCO\n_START_PARAGRAPH_\nCartierul istoric din Colonia del Sacramento  a fost \xc3\xaenscris \xc3\xaen anul 1995 pe lista patrimoniului mondial UNESCO.'